ജെ. ശശികുമാർ

ഒരു ആദ്യകാല മലയാളചലച്ചിത്രസംവിധായകനും തിരക്കഥാകൃത്തുമാണ് ജെ. ശശികുമാർ (ജ. 1927 ഒക്ടോബർ 14 - മ.2014 ജൂലൈ 17). ഒരു തമിഴ് ചിത്രം ഉൾപ്പെടെ 141 ചിത്രങ്ങളാണ് ഇദ്ദേഹം സംവിധാനം ചെയ്തിട്ടുള്ളത്. ലോകത്ത് ഏറ്റവും കൂടുതൽ ചിത്രങ്ങൾ സംവിധാനം ചെയ്ത സംവിധായകൻ എന്ന പ്രത്യേകത ഇദ്ദേഹത്തിനുണ്ട്. കൂടാതെ, ഒരു നടനെ (പ്രേം നസീർ) നായകനാക്കി ഏറ്റവും കൂടുതൽ ചിത്രങ്ങൾ സംവിധാനം ചെയ്ത വ്യക്തിയും ഇദ്ദേഹമാണ്. ഇദ്ദേഹം സംവിധാനം ചെയ്ത ഭൂരിപക്ഷം ചിത്രങ്ങളും വിജയിച്ചതിനാൽ ഹിറ്റ്മേക്കർ എന്ന അപരനാമവും ഇദ്ദേഹത്തിനുണ്ട്.

ജീവിതരേഖ
1927 ഒക്ടോബർ 14-ന് ആലപ്പുഴ ജില്ലയിലെ പൂന്തോപ്പിൽ എൻ.എൽ. വർക്കിയുടെയും മറിയാമ്മയുടെയും എട്ടുമക്കളിൽ മൂന്നാമനായി ജനിച്ചു. ജോൺ എന്നായിരുന്നു മാതാപിതാക്കൾ അദ്ദേഹത്തിനു നൽകിയ നാമം. പിന്നീട് കുടുംബം പൂന്തോപ്പിൽ നിന്നും ആലപ്പുഴയിലേക്കു താമസം മാറി. ആലപ്പുഴ ലിയോ തേർട്ടീന്ത് സ്കൂളിൽ പ്രാഥമിക വിദ്യാഭ്യാസം പൂർത്തിയാക്കി. മാന്നാനം സെന്റ്എഫ്രേംസ് സ്കൂളിൽ ഹൈസ്കൂൾ വിദ്യാഭ്യാസം നടത്തി. വിദ്യാഭ്യാസ സമയത്ത് ഫാ. മെക്കിൾ പ്രാ എന്ന മെക്സിക്കൻ രക്തസാക്ഷിയെക്കുറിച്ച് വായിച്ച പുസ്തകത്തിൽ നിന്നും ഉൾക്കൊണ്ട പ്രേരണയാൽ ജീവാർപ്പണം എന്ന നാടകം എഴുതി അവതരിപ്പിച്ചു. എറണാകുളം തേവര കോളേജിലും ആലപ്പുഴ എസ്.ഡി. കോളേജിലുമായി കോളേജ് വിദ്യാഭ്യാസം നടത്തി. എസ്.ഡി. കോളേജിൽ ധനതത്വശാസ്ത്രം പഠിച്ച കാലയളവിൽ നാടകത്തിലും സ്പോർട്സിലും സജീവമായിരുന്നു.

സർവകലാശാലാ തലത്തിൽ വിജയം വരിച്ചതിനാൽ പൊലീസിൽ ചേരാൻ സാഹചര്യം ഒത്തുവന്നെങ്കിലും വീട്ടുകാരുടെ എതിർപ്പുമൂലം അതിൽ നിന്നും പി‌ൻവാങ്ങി നാടകരംഗത്തു സജീവമായി. 1954 കാലഘട്ടത്തിൽ അടൂർ പാർത്ഥസാരഥി തിയറ്റേഴ്സിൽ ജഗതി എൻ.കെ. ആചാരിയുടെ നാടകത്തിൽ അഭിനയിച്ചു. പിന്നീട് ചില ചലച്ചിത്രങ്ങളിലും അഭിനയിച്ചിട്ടുണ്ട്.

വാർദ്ധക്യസഹജമായ അസുഖങ്ങൾ ഒരുപാട് അലട്ടിയ ശശികുമാർ, 87-ആം വയസ്സിൽ 2014 ജൂലൈ 17-ന് കൊച്ചിയിലെ ലേക്ഷോർ ആശുപത്രിയിൽ വച്ച് അന്തരിച്ചു. അദ്ദേഹത്തിന്റെ മൃതദേഹം, എറണാകുളം രാജേന്ദ്രമൈതാനത്ത് പൊതുദർശനത്തിന് വച്ചശേഷം വിലാപയാത്രയായി ആലപ്പുഴയിലേയ്ക്ക് കൊണ്ടുപോകുകയും അവിടെയുള്ള സെന്റ് മേരീസ് പള്ളി സെമിത്തേരിയിൽ പൂർണ്ണ ഔദ്യോഗിക ബഹുമതികളോടെ സംസ്കരിയ്ക്കുകയും ചെയ്തു. ശശികുമാറിന്റെ ഭാര്യ ത്രേസ്യാമ്മയും മകൻ ഷാജിയും നേരത്തേ മരിച്ചുകഴിഞ്ഞിരുന്നു. ഷാജിയെക്കൂടാതെ രണ്ട് പെണ്മക്കളും അദ്ദേഹത്തിനുണ്ടായിരുന്നു.

ചലച്ചിത്രജീവിതം
ഉദയായുടെ നിർമ്മാണത്തിൽ പ്രേംനസീറിനെ നായകനാക്കി 1952-ൽ പുറത്തിറങ്ങിയ വിശപ്പിന്റെ വിളി എന്ന ചിത്രത്തിലെ വില്ലൻ കഥാപാത്രത്തെ അവതരിപ്പിച്ചു. ഉദയാ സ്റ്റുഡിയോ ഉടമ കുഞ്ചാക്കോയുമായുള്ള സൗഹൃദത്തിൽ നിന്നുമാണ് ഈ അവസരം ലഭിച്ചത്. ജോൺ എന്ന പേരിനു സുഖമില്ല എന്ന കാരണത്താൽ കുഞ്ചാക്കോയും കെ.വി. കോശിയും തിക്കുറിശ്ശിയെ സമീപിക്കുകയും അദ്ദേഹം നിരവധി പേരുകൾ കുറിയിടുകയും ചെയ്തു. ഇതിൽ നിന്നും കുഞ്ചാക്കോ കുറിയെടുത്താണ് ജോൺ എന്ന നാമം ശശികുമാർ എന്നാക്കിയത്. പ്രേംനസീറിന്റെയും ബഹദൂറിന്റെയും ഉമ്മറിന്റെയും പേരുകൾ ഇതോടൊപ്പമാണ് കുറിയെടുത്തത്. എന്നാൽ ഉമ്മറിനായി തിരഞ്ഞെടുക്കപ്പെട്ട സ്നേഹജാൻ എന്ന നാമം അദ്ദേഹം ഉമ്മ എന്ന ഒരു ചിത്രത്തിൽ മാത്രമാണ് ഉപയോഗിച്ചത്. തിരമാല, ആശാദീപം, വേലക്കാരൻ തുടങ്ങിയ ചില ചിത്രങ്ങളിൽ ശശികുമാർ അഭിനയിച്ചു. വേലക്കാരൻ എന്ന ചിത്രത്തിൽ യേശുദാസിന്റെ പിതാവ് അഗസ്റ്റിൻ ജോസഫിന്റെ പിതാവായിട്ടാണ് അഭിനയിച്ചത്.

ഒരു ദിവസം മൂന്നു ചിത്രം വരെ ഇദ്ദേഹം സംവിധാനം ചെയ്തിട്ടുണ്ട്. കൂടാതെ 1980-ൽ മാത്രം 13 ചിത്രം സംവിധാനം ചെയ്തു. സേതുബന്ധനം, പ്രവാഹം, സിന്ധു തുടങ്ങിയ ചിത്രങ്ങൾ ആ വർഷത്തെ വൻവിജയങ്ങളായിരുന്നു. ഡോളർ എന്ന ചിത്രമാണ് നിലവിൽ അവസാനമായി സംവിധാനം ചെയ്തത്. ഈ ചിത്രത്തിലാണ് പദ്മിനി എന്ന നടി അവസാനമായി അഭിനയിച്ചത്. 130 മലയാളചലച്ചിത്രങ്ങളും ഒരു തമിഴ് ചിത്രവും സംവിധാനം ചെയ്ത ഇദ്ദേഹം പ്രേംനസീറിനെ നായകനാക്കി മാത്രം 84 ചിത്രങ്ങളും അതോടൊപ്പം ഷീലയെ നായികയാക്കി 47 ചിത്രങ്ങളും സംവിധാനം ചെയ്തു.

വിമൽ കുമാറിന്റെ ഉമ്മ എന്ന 1960-ലെ ചിത്രത്തിൽ സഹസംവിധായകനായി പ്രവർത്തിച്ചു. ഹിന്ദി ചലച്ചിത്രമായ രാമരാജ്യത്തിന്റെ മലയാളത്തിലെ തിരക്കഥ രചിച്ചത് ഇദ്ദേഹമാണ്. സീത എന്ന ഈ ചിത്രത്തിലൂടെയാണ് ആദ്യമായി തിരക്കഥ തയ്യാറാക്കിയത്. തുടർന്ന് പ്രേംനസീറിന്റെ നിർദ്ദേശപ്രകാരം തിരുവനന്തപുരം മെറിലാൻഡ് സ്റ്റുഡിയോയിൽ പ്രവേശിച്ചു. അവിടെ ആദ്യമായി ക്രിസ്മസ് രാത്രി എന്ന ടി.കെ. ബാലചന്ദ്രൻ നായകനായ ചിത്രത്തിലാണ് പ്രവർത്തിച്ചത്. ചെന്നൈയിലെ തോമസ് പിക്ചേഴ്സിന്റെ ഒരാൾകൂടി കള്ളനായി എന്ന ചിത്രത്തിലൂടെയാണ് ആദ്യമായി സ്വതന്ത്ര സംവിധായകനായത്. എന്നാൽ രണ്ടാമത് സംവിധാനം ചെയ്ത കുടുംബിനി എന്ന ചിത്രത്തിലൂടെയാണ് ഇദ്ദേഹം ശ്രദ്ധിക്കപ്പെട്ടത്. മലയാളത്തിലെ ആദ്യ ശബ്ദചലച്ചിത്രമായ ബാലനിലെ നായകനായി അഭിനയിച്ച കെ.കെ. അരൂരിന്റെ അവസാന ചിത്രമായിരുന്നു ഇത്. ജയഭാരതി, കവിയൂർ പൊന്നമ്മ എന്നിവർ ശശികുമാറിന്റെ ചിത്രത്തിലൂടെയാണ് അഭിനയം ആരംഭിച്ചത്.

പുരസ്കാരം
 നാടകാഭിനയത്തിന് ബെസ്റ്റ് ആക്ടർ അവാർഡ്
ജെ.സി. ദാനിയേൽ പുരസ്കാരം (2013)

സംവിധാനം ചെയ്ത ചിത്രങ്ങൾ
 ക്ര.നം.  ചിത്രം വർഷം നിർമ്മാണം താരം1കുടുംബിനി  1964  പി.എ. തോമസ്പ്രേം നസീർ ഷീല2ജീവിതയാത്ര   1965മാസ്റർ ഗണേഷ് കൊട്ടാരക്കരപ്രേം നസീർ അംബിക3തൊമ്മന്റെ മക്കൾ  1965 കാശിനാഥൻ മധു (നടൻ‌),ഷീല അംബിക,സത്യൻ4പോർട്ടർ കുഞ്ഞാലി  1965 പി.എ. തോമസ്പ്രേം നസീർ,ഷീല5കൂട്ടുകാർ  1966 ഭരതൻ പ്രേം നസീർഷീലഅംബിക6കണ്മണികൾ   1966 പി രാമകൃഷ്ണൻപ്രേം നസീർശാരദ7പെണ്മക്കൾ   1966കെ.പി. കൊട്ടാരക്കര ഷീലഅംബിക8ബാല്യകാലസഖി  1967 എച്ച് എച്ച് ഇബ്രാഹിം പ്രേം നസീർ,ഷീല9കാവാലം ചുണ്ടൻ  1967  വി പി എം മാണിക്ക്യംസത്യൻ,ശാരദ10വിദ്യാർത്ഥി  1968	  കെ.പി. കൊട്ടാരക്കരപ്രേം നസീർ,ജയഭാരതി,ഷീല11വെളുത്ത കത്രീന   1968 പി ബാൽത്തസാർപ്രേം നസീർ,ജയഭാരതി12ലവ് ഇൻ കേരള  1968 കെ.പി. കൊട്ടാരക്കര പ്രേം നസീർ,ഷീല13രഹസ്യം  1969  കെ.പി. കൊട്ടാരക്കരപ്രേം നസീർ,ജയഭാരതി,ഷീല14റസ്റ്റ് ഹൗസ്   1969 കെ.പി. കൊട്ടാരക്കരപ്രേം നസീർ15രക്തപുഷ്പം  1970 കെ.പി. കൊട്ടാരക്കര പ്രേം നസീർ16ബോബനും മോളിയും  1971 രവി ഏബ്രഹാം 17ലങ്കാദഹനം  1971  കെ.പി. കൊട്ടാരക്കരപ്രേം നസീർ18പുഷ്പാഞ്ജലി  1972  പിവി സത്യം ,മുഹമ്മദ്‌ ആസം (ആസം ഭായ്)19അന്വേഷണം  1972 മുഹമ്മദ്‌ ആസം (ആസം ഭായ്) 20മറവിൽ തിരിവ് സൂക്ഷിക്കുക  1972  ആർ‌ എസ് രാജൻ21ബ്രഹ്മചാരി  1972 തിരുപ്പതി ചെട്ടിയാർ ,എസ്‌ എസ്‌ ടി സുബ്രഹ്മണ്യൻ ,എസ്‌ എസ്‌ ടി ലക്ഷ്മണൻ 22പഞ്ചവടി  1973 വി എം ചാണ്ടി 23പത്‌മവ്യൂഹം 1973 വി എം ചാണ്ടി,  സി സി ബേബിപ്രേം നസീർ24തെക്കൻകാറ്റ്  1973  ആർ.എസ്. പ്രഭു25തനിനിറം  1973 മുഹമ്മദ്‌ ആസം (ആസം ഭായ്) 26ദിവ്യദർശനം  1973 ഭാരതിമേനോൻ 27തിരുവാഭരണം  1973  ഇ. കെ. ത്യാഗരാജൻ28ഇന്റർവ്യൂ   1973 തിരുപ്പതി ചെട്ടിയാർ29സേതുബന്ധനം  1974  ആർ സോമനാഥൻ30പൂന്തേനരുവി  1974 വി എം ചാണ്ടി ,സി സി ബേബി 31നൈറ്റ്‌ ഡ്യൂട്ടി   1974	തിരുപ്പതി ചെട്ടിയാർ 32പഞ്ചതന്ത്രം  1974 ഇ. കെ. ത്യാഗരാജൻ 33പുലിവാല്   1975 വി എം ചാണ്ടി34സിന്ധു   1975	ആർ സോമനാഥൻ 35ചട്ടമ്പിക്കല്ല്യാണി  	1975 	ശ്രീകുമാരൻ തമ്പി 36ആലിബാബായും 41 കള്ളന്മാരും  	1975 	ഹരി പോത്തൻ 37പാലാഴി മഥനം  	1975	  ഇ. കെ. ത്യാഗരാജൻ38പത്മരാഗം  1975 വി എം ചാണ്ടി 39ആരണ്യകാണ്ഡം  	1975  	ആർ.എസ്. പ്രഭു40പിക്‌നിക്  	1975  	സി സി ബേബി ,വി എം ചാണ്ടി41അഭിമാനം  	1975 	ആർ.എസ്. പ്രഭു 42സമ്മാനം  1975 തിരുപ്പതി ചെട്ടിയാർ 43പ്രവാഹം  1975  ആർ സോമനാഥൻ44അമൃതവാഹിനി  1976 ആർ.എസ്. പ്രഭു 45സ്വിമ്മിംഗ്‌ പൂൾ  1976 തയ്യിൽ കുഞ്ഞിക്കണ്ടൻ 46അജയനും വിജയനും  1976  കെ എൻ എസ് ജാഫർഷാ47കാമധേനു  1976 ഹസ്സൻ ,പി‌‌എച്ച് റഷീദ് 48പിക്‌ പോക്കറ്റ്‌  1976 ശ്രീ മഹേശ്വരി ആർട്സ് 49കായംകുളം കൊച്ചുണ്ണിയുടെ മകൻ   1976തിരുപ്പതി ചെട്ടിയാർ 50പുഷ്പശരം  1976  അൻവർ ക്രിയേഷൻസ്51മുറ്റത്തെ മുല്ല   1977തിരുപ്പതി ചെട്ടിയാർ 52സഖാക്കളേ മുന്നോട്ട്   1977 ടി കെ ബാലചന്ദ്രൻ53തുറുപ്പു ഗുലാൻ  1977  ശ്രീകുമാരൻ തമ്പി54ചതുർവ്വേദം  1977 എസ് എസ് ആർ കലൈവാണൻ 55മോഹവും മുക്തിയും  1977  എം എസ് നാഗരാജൻ ,പി എസ് ശേഖർ56രണ്ട് ലോകം  1977  ഹരി പോത്തൻ57 മിനിമോൾ  1977എൻ ജി ജോൺ 58 വിഷുക്കണി	  1977 ആർ എം സുന്ദരം59 അക്ഷയപാത്രം 1977  ശ്രീകുമാരൻ തമ്പി60 രതിമന്മഥൻ  1977 എം എ റഹ്മാൻ ,നസീമ കബീർ61 ലക്ഷ്മി 1977  ഇ. കെ. ത്യാഗരാജൻ62 അപരാജിത  1977 ആർ.എസ്. പ്രഭു63 പരിവർത്തനം 	1977 എൻ സി മേനോൻ 64 വരദക്ഷിണ 1977 സ്റ്റാൻലി 65 പഞ്ചാമൃതം  1977 ഇ. കെ. ത്യാഗരാജൻ66  നിനക്കു ഞാനും എനിക്കു നീയും1978 തിരുപ്പതി ചെട്ടിയാർ 67 മുക്കുവനെ സ്നേഹിച്ച ഭൂതം  	1978സുദർശനം മൂവി മേക്കേഴ്സ് 67 അനുഭൂതികളുടെ നിമിഷം  	1978ആർ.എസ്. പ്രഭു 68  മറ്റൊരു കർണ്ണൻ1978 എൻ അച്യുതൻ 69 കൽപ്പവൃക്ഷം 1978  ടി കെ കെ നമ്പ്യാർ70 നിവേദ്യം 1978 മേക്ക് അപ്പ് മൂവീസ് 71ശത്രുസംഹാരം  1978 ശ്രീ കല്പന ഫിലിംസ് 72 കന്യക 1978 ശ്രീ ശാർക്കരേശ്വരി ഫിലിംസ് മധു, ജയൻ ഷീല73 ജയിക്കാനായ്‌ ജനിച്ചവൻ  1978	ശ്രീകുമാരൻ തമ്പി 74 മുദ്രമോതിരം  1978ഇ. കെ. ത്യാഗരാജൻ 75 ഭാര്യയും കാമുകിയും 1978 ഷണ്മുഖരത്നാ ഫിലിംസ് 76 ചൂള  1979ശശികുമാർ 77 നിത്യ വസന്തം	 1979  മുരഹരി ഫിലിംസ്78 മാനവധർമ്മം  1979 പ്രതാപചന്ദ്രൻ ,ഐ എം ബഷീർ79ഓർമ്മയിൽ നീ മാത്രം	  1979  ആർ ദേവരാജൻ80വെള്ളായണി പരമു  1979  ഇ. കെ. ത്യാഗരാജൻ81 ദേവദാസി  1979  അടൂർ പദ്മകുമാർ82 ഒരു വർഷം ഒരു മാസം 1980 ശശികുമാർ എം.ജി. സോമൻ ജയഭാരതി ശങ്കരാടി83 തീനാളങ്ങൾ  1980 പാപ്പനംകോട് ലക്ഷ്മണൻജയൻ, സീമ, ഷീല84 കരിപുരണ്ട ജീവിതങ്ങൾ 1980  ടി കെ കെ നമ്പ്യാർ85 പ്രകടനം 1980 പ്രതാപചന്ദ്രൻ 86 ഇത്തിക്കരപ്പക്കി  1980ഇ. കെ. ത്യാഗരാജൻ 87 ധ്രുവസംഗമം 	1981  റീന എം ജോൺ88തീക്കളി  1981  പി സ്റ്റാൻലിപ്രേം നസീർ,ജയഭാരതി ശങ്കരാടി89എല്ലാം നിനക്കു വേണ്ടി  1981 ടി.ഇ. വാസുദേവൻ പ്രേം നസീർശ്രീവിദ്യ സുകുമാരൻ90 കൊടുമുടികൾ 1981 ടി കെ കെ നമ്പ്യാർ 91 അട്ടിമറി  1981 പുഷ്പരാജൻ92 സൂര്യൻ 1982  ബി എസ് സി ബാബു93നാഗമഠത്തു തമ്പുരാട്ടി	  1982 ഇ. കെ. ത്യാഗരാജൻ 94 കോരിത്തരിച്ച നാൾ  1982 ടി കെ കെ നമ്പ്യാർ95 മദ്രാസിലെ മോൻ  1982	മണി മല്യത്ത് 96 ജംബുലിംഗം 1982  ഇ. കെ. ത്യാഗരാജൻ97 കെണി  1982പ്രേം നവാസ്‌ 98 തുറന്ന ജയിൽ  1982 തോം സബാസ്റ്യൻ99 പോസ്റ്റ്മോർട്ടം 1982 പുഷ്പരാജൻ 100 യുദ്ധം 1983 കെ.പി. കൊട്ടാരക്കര 101അറബിക്കടൽ   1983അമ്പലത്തറ ദിവാകരൻ 102  ചക്രവാളം ചുവന്നപ്പോൾ1983 സൂര്യ പ്രൊഡക്ഷൻസ് 103 കാട്ടരുവി 1983 എ‌ എസ് മുസലിയാർ 104കൊലകൊമ്പൻ  1983 ലീല രാജൻ 105പൗരുഷം  1983 പോൾസൺ ,പ്രസാദ് 106 ആട്ടക്കലാശം 1983 ജോയ് തോമസ് പ്രേം നസീർ ലക്ഷ്മി107മഹാബലി    ഇ. കെ. ത്യാഗരാജൻ108 സന്ധ്യാവന്ദനം 1983  ഡി ഫിലിപ്പ്109 മകളേ മാപ്പു തരൂ 1984  ഇ. കെ. ത്യാഗരാജൻ110 ഇവിടെ തുടങ്ങുന്നു 	1984 മോഹൻ 111 സ്വന്തമെവിടെ ബന്ധമെവിടെ 1984 റോയൽ അച്ചങ്കുഞ്ഞ് ,ജോസ്‌‌കുട്ടി ചെറുപുഷ്പം 112 ഏഴുമുതൽ ഒമ്പതുവരെ 1985 പി കെ ആർ പിള്ള 113 പത്താമുദയം 1985  ബാലകൃഷ്ണൻ നായർ114 മകൻ എന്റെ മകൻ 1985 ജോയ് തോമസ് 115  മൗനനൊമ്പരം1985 ജോസ്‌‌കുട്ടി ചെറുപുഷ്പം 116 എന്റെ കാണാക്കുയിൽ  1985പ്രേംപ്രകാശ് ,എഞി സിറിയാക്ക ,തോമസ് കോര 117 അഴിയാത്ത ബന്ധങ്ങൾ 1985  അച്ചൻ‌കുഞ്ഞ്118 ഇനിയും കുരുക്ഷേത്രം 1986 ജോഷി മാത്യു ,അച്ചാരി ,തോമസ് നിധേരി 119 അകലങ്ങളിൽ 	1986 ജോസ്‌‌കുട്ടി ചെറുപുഷ്പം 120 ശോഭരാജ്‌ 1986  പി കെ ആർ പിള്ള121 കുഞ്ഞാറ്റക്കിളികൾ  	1986 പ്രേംപ്രകാശ് ,എൻ ജെ സിറിയക് ,തോമസ് കോര122 മനസ്സിലൊരു മണിമുത്ത്‌ 1986 റോയൽ അച്ചങ്കുഞ്ഞ് 123എന്റെ എന്റേതുമാത്രം   1986 ബീജീസ്124 ഇതെന്റെ നീതി 1987 ശ്രീലക്ഷ്മി ക്രിയേഷൻസ് 125ജൈത്രയാത്ര   1987ശ്രീലക്ഷ്മി ക്രിയേഷൻസ് 126നാഗപഞ്ചമി  1989  ആനന്ദ് മൂവീ ആർട്സ്127 രാജവാഴ്ച  1990മാരുതി പിക്ചേർസ് 128പാടാത്ത വീണയും പാടും  1990	  ഹേമാംബിക മൂവീസ്

ഇതും കാണുക
 സം‌വിധാനം ചെയ്ത ചലച്ചിത്രങ്ങൾ
അവലംബം

പുറത്തേക്കുള്ള കണ്ണികൾ

വർഗ്ഗം:1927-ൽ ജനിച്ചവർ
വർഗ്ഗം:ഒക്ടോബർ 14-ന് ജനിച്ചവർ
വർഗ്ഗം:മലയാളചലച്ചിത്രസംവിധായകർ
വർഗ്ഗം:മലയാളതിരക്കഥാകൃത്തുക്കൾ
വർഗ്ഗം:ജെ.സി. ദാനിയേൽ പുരസ്കാരം ലഭിച്ചവർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ജൂലൈ 17-ന് മരിച്ചവർ